โครแอตดับฝันสิงโต
ในที่สุด สิงโตคำราม อังกฤษ ทีมขวัญใจมหาชนชาวไทย ก็ไปไม่ถึงดวงดาวอีกจนได้ ทั้งที่อุตส่าห์ออกสตาร์ตสวยหรู ด้วยการขึ้นนำก่อนตั้งแต่หัววันจากลูกยิงฟรีคิกปลิดวิญญาณของ คีแรน ทริปเปียร์ แต่สุดท้ายฝันสลายโดน ตาหมากรุก โครเอเชีย ซัดตีเสมอในครึ่งหลังและแซงคว้าชัยได้ในช่วงต่อเวลาพิเศษ จากประตูชัยของ มาริโอ มานด์ซูคิช ทำให้อังกฤษต้องอกหักได้แค่ชิงที่ 3 ปล่อยให้โครเอเชียเข้าไปชิงชนะเลิศฟุตบอลโลกเป็นครั้งแรกในประวัติศาสตร์ชาติ,นึกอยู่แล้วเชียวว่า สิงโตคำราม อังกฤษ ไม่ถูกโฉลกกับชุดขาวล้วน และนี่เป็นเกมแรกในฟุตบอลโลก 2018 ที่อังกฤษสวมชุดขาวลงสนาม ซึ่งผลที่ออกมาก็อย่างที่รู้กัน คือแพ้โครเอเชียในรอบตัดเชือก อดเข้าชิงชนะเลิศอย่างน่าเสียดาย,อังกฤษเปิดตัวได้อย่างสวยหรูอลังการ เมื่อขึ้นนำไปก่อน 1-0 อย่างรวดเร็วเพียงแค่ 5 นาทีแรกเท่านั้น จากลูกยิงฟรีคิกสุดเฉียบคมของ คีแรน ทริปเปียร์ วิงแบ็กทางกราบขวา ซึ่งประตูนี้เป็นการตอกย้ำให้เห็นว่า อังกฤษเป็นเจ้าพ่อลูกเซตพีซตัวจริง เพราะนี่คือประตูที่ 9 ของทีมสิงโตคำรามที่ได้จากลูกตั้งเตะในศึกเวิลด์คัพ 2018,นอกจากนั้นประตูของทริปเปียร์ที่ทำได้ในเวลา 4 นาที กับอีก 44 วินาที กลายเป็นการทำประตูที่เร็วที่สุดในฟุตบอลโลกรอบรองชนะเลิศ นับตั้งแต่ปี 1958 เลยทีเดียว (เกมบราซิลเจอกับฝรั่งเศส),หลังได้ประตูนำเร็ว ดูเหมือนประตูเข้าสู่รอบชิงของอังกฤษจะเปิดกว้าง เพราะสามารถรักษาสกอร์นำไว้ได้จนจบครึ่งแรก ซึ่งจริงๆ แล้ว ทีมสิงโตคำรามน่าจะได้ประตูนำห่าง 2-0 ด้วยซ้ำในช่วงปลายครึ่งแรก จากจังหวะที่ แฮร์รี เคน หลุดเข้าไปยิงติดเซฟของซูบาซิช นายด่านโครเอเชียในจังหวะแรก ก่อนที่เคนจะยิงซ้ำมุมแคบแต่ไปชนเสา,แต่ครึ่งหลัง เกมกลับตาลปัตร เพราะดูเหมือนอังกฤษจะช็อตไปดื้อๆ จ่ายบอลกันสะเปะสะปะ แถมลูกเซตพีซที่เป็นเครื่องหมายการค้าก็ใช้ไม่ได้ผล ผิดกับทางฝั่งโครเอเชียที่แก้เกมมาเป็นอย่างดี เลยกลายเป็นเข้าทางทีมตาหมากรุก ที่ครองเกมไว้ได้อย่างสิ้นเชิง,หลังจากบุกอยู่พักใหญ่ ความพยายามของโครเอเชียก็สัมฤทธิผลจนได้ในนาที 68 เมื่อตามตีเสมอ 1-1 ได้สำเร็จ จากจังหวะที่ ซิเม เวอร์ซัลจ์โก โยนบอลไปที่เสาไกลให้ อิวาน เปริซิช สอดขึ้นมาดีดบอลปาดหน้า ไคล์ วอล์กเกอร์ ที่พยายามจะโหม่ง บอลพุ่งผ่านมือ จอร์แดน พิคฟอร์ด ตุงตาข่าย,พอโดนตีเสมอ ทีมสิงโตคำรามยิ่งเล่นก็ยิ่งลนลาน เลยโดนโครเอเชียที่กลายเป็นบอลได้ใจ บุกกดดันใส่อย่างหนัก โดยเฉพาะเกมในแดนกลางนั้น อังกฤษสู้โครเอเชียไม่ได้เลย แต่สุดท้ายทีมตาหมากรุกก็เจาะตาข่ายทีมสิงโตคำรามเพิ่มไม่ได้ จบ 90 นาทีเสมอกัน 1-1 ทำให้ต้องต่อเวลาพิเศษออกไปอีก 30 นาที,อังกฤษเกือบขึ้นนำในช่วงต้นของการต่อเวลาพิเศษ แต่ลูกโหม่งเหน่งๆ ของ จอห์น สโตนส์ ถูก เวอร์ซัลจ์โก สกัดบนเส้นได้อย่างหวุดหวิด ทว่าถึงนาที 109 ความผิดพลาดของแนวรับก็ทำให้อังกฤษโดนแซงนำ 2-1 เมื่อ จอห์น สโตนส์ มัวแต่ยืนเหม่อ ในจังหวะที่ เปริซิช โขกสะบัดกลับหลังในเขตโทษ ทำให้ มานด์ซูคิช หลุดเข้าไปยิงตามน้ำด้วยซ้ายตุงตาข่าย,เป็นอันว่าเล่นครบ 120 นาที โครเอเชียปาดหน้าแซงชนะอังกฤษ 2-1 ในช่วงต่อเวลาพิเศษ ผ่านเข้าไปชิงชนะเลิศเป็นครั้งแรกในประวัติศาสตร์กับฝรั่งเศส ในวันที่ 15 ก.ค.นี้ ส่วนอังกฤษอกหักจอดป้ายแค่รอบรองฯ อีกครั้งเช่นเดียวกับปี 1990 ต้องไปชิงอันดับ 3 กับเบลเยียม,สิ่งที่เห็นได้ชัดในเกมนี้ก็คือ การแก้เกมของกุนซือทั้งสองทีม ต้องบอกว่างานนี้กุนซือเสื้อกั๊กอย่าง กาเร็ธ เซาธ์เกต แพ้กุนซือเชิ้ตขาวอย่าง ซลัทโก ดาลิช แบบราบคาบ,เพราะตอนที่โดนตีเสมอ 1-1 แทนที่เซาธ์เกตจะเน้นให้อังกฤษเล่นเกมบุกมากขึ้นเพื่อกดดันและขู่ฝ่ายตรงข้ามบ้าง แต่ดันไปเน้นตั้งรับจนโดนโครเอเชียบุกจนโงหัวไม่ขึ้น และไม่สามารถทำเกมบุกใส่โครเอเชียได้เลย,ขณะที่ ซลัทโก ดาลิช แก้เกมได้ดีมากๆ โดยเฉพาะในครึ่งหลัง พอเห็นว่า ลูกา โมดริช เล่นไม่ออก เขาก็เน้นให้ลูกทีมโจมตีเจาะทางริมเส้นทั้งสองฝั่งของอังกฤษมากขึ้นในครึ่งหลัง โดยให้ อิวาน เปริซิช กับ อันเต เรบิช คอยป่วน แอชลีย์ ยัง และคีแรน ทริปเปียร์ ซึ่งสุดท้ายก็ได้ผล เพราะประตูตีเสมอก็มาจากการขึ้นเกมทางริมเส้น โดยที่เวอร์ซัลจ์โกเปิดเข้ากลางให้เปริซิชดีดเข้าประตูไป,ต้องยอมรับครับว่า โครเอเชียเป็นทีมที่ดีกว่า และสมควรเข้าไปชิงชนะเลิศแล้ว ขณะที่ สิงโตคำราม อังกฤษ มาไกลถึงรอบรองชนะเลิศ ก็ถือว่าทำผลงานได้ทะลุเป้าแล้ว,อย่างไรก็ตาม สิ่งที่น่าเป็นห่วงสำหรับโครเอเชียตอนนี้ก็คือ พวกเขาต้องเล่นถึง 120 นาทีมา 3 นัดติดต่อกันแล้ว ไล่ตั้งแต่รอบ 16 ทีมสุดท้ายกับเดนมาร์ก, รอบ 8 ทีมสุดท้ายกับเจ้าภาพรัสเซีย จนมาถึงล่าสุดก็รอบรองชนะเลิศกับอังกฤษ ซึ่งไม่รู้ว่าทีมตาหมากรุกจะมีอาการล้าให้เห็นในนัดชิงชนะเลิศกับฝรั่งเศสหรือไม่,ขอย้ำกันอีกครั้ง รีบส่งคำทายผลว่าทีมใดจะเป็นแชมป์ฟุตบอลโลก 2018 มาร่วมสนุกกับไทยรัฐกรุ๊ป ทั้งทางไปรษณียบัตรและทางเว็บไซต์ เพราะตอนนี้เหลือแค่ 2 ทีมแล้ว ไม่ฝรั่งเศสก็โครเอเชีย นี่แหละครับ,ยิ่งส่งมากก็ยิ่งมีลุ้นมาก บางทีโชคดีบุญหล่นทับอาจได้เป็นเศรษฐีใหม่แบบไม่รู้ตัว.,หมวดแซม 
ในที่สุด สิงโตคำราม อังกฤษ ทีมขวัญใจมหาชนชาวไทย ก็ไปไม่ถึงดวงดาวอีกจนได้ ทั้งที่อุตส่าห์ออกสตาร์ตสวยหรู  
สิงโตคำราม,โครเอเชีย,ฟุตบอลโลก 2018,ตะลุยเวิลด์คัพ ฉบับรัสเซีย,หมวดแซม,วิเคราะห์บอล